Maimane: 'Die ANC bestaan nie meer nie' | Maroela Media
Maimane: 'Die ANC bestaan nie meer nie'
Vir alle praktiese doeleindes bestaan die ANC nie meer nie, het Mmusi Maimane, leier van die DA, Saterdag by die Wesleyan-kerk in Waaihoek, Bloemfontein, "waar die ANC van ouds gebore is", gesê.
Maimane het gesê die DA het by die historiese kerk bymekaargekom om vaarwel te sê aan 'n organisasie wat die verloop van Suid-Afrika se geskiedenis verander het.
Volgens Maimane was die ANC vir talle die gesig van die versetbeweging teen apartheid en is dit gereflekteer in die oorweldigende steun wat hulle in 1994 in die land se eerste demokratiese verkiesing behaal het.
"Agter die logo, kleure en slagspreuke is daar geen ooreenkoms tussen die ANC van 2016 en die beweging wat so 'n belangrike rol gespeel het in die bevryding van swart mense van die onwettige en wrede apartheidsregering nie," het Maimane gesê.
Volgens Maimane is dit vir enige organisasie 'n merkwaardige prestasie om vir langer as 'n eeu te oorleef. "Onder pres. Jacob Zuma se selfdienende leierskap en met die samewerking van 'n party wie se senior figure 'n onblusbare liefde vir rykdom en mag verkry het, het dit net 'n paar jaar geneem om 'n eeu se moeite en opoffering te vernietig."
Maimane het gesê dit wat met die ANC gebeur het, is egter niks nuut nie. "Ons het al gesien hoe dieselfde patroon herhaal word met bevrydingsbewegings wat nie daarin kon slaag om die oorgang na 'n regerende party te maak nie."
Volgens Maimane is die ANC van ouds dood. Die nuwe een is iets heeltemal anders. Dit is Suid-Afrika se verlies. Die DA is steeds die enigste party wat die Grondwet kan bevorder en verandering vir die mense van Suid-Afrika kan bring."
Bloemfontein DA Mmusi Maimane
Boer op plaas geskiet; vrou skrik verdagte af
Uitstappie saam vriende eindig tragies
Die ANC was van die begin af 'n broad church met een gemeenskaplike vyand Apartheid. Nou dat die vyand verwyder is, probeer hulle dit kunsmatig aan die gang hou. Ongelukkig speel die DA ook die ras kaart i.p.v hulle uitspel hoe hulle prakties die land gaan verbeter.
En Maimane weet dat vele wittes wat probeer voorgee dat hulle konserwatief is, stem vir hom wat sy bes probeer om die nuwe ANC te wees.
Ek het nuus vir Maimane, die ANC gaan alle volgende verkiesings wen, al is dit met grootskaalse bedrog. Hulle gaan nie maklik hierdie land op n regverdige manier afstaan nie.
Maimane jy droom en sien gesigte….tevergeefs!!
apartheid is blykbaar deel van suid afrikaanse kultuur… maak nie saak aan watter kant van die kleurgrens nie…